cyanic-selkie/wikianc huggingface dataset:
மனப்பித்து
வரலாறு
1970ஆம் ஆண்டுகளின் தொடக்கத்தில், ஸ்கிசோஃப்ரினியாவின் நோய் கண்டறியும் அளவுகோல் முறைமைகள் பெரும் சர்ச்சைக்குள்ளாயின; அவற்றிலிருந்தே இன்று கடைப்பிடிக்கப்படும் அளவுகோல்கள் உருவாயின. 1971வது வருடம் ஒரு அமெரிக்க-ஐக்கிய இராச்சிய நோய் கண்டறியும் ஆய்வுக்குப் பிறகுதான், இது ஐரோப்பாவை விட அமெரிக்காவில் மிக அதிக அளவில் கண்டறியப்பட்டது என்று தெளிவானது. இதன் காரணம், ஐரோப்பா பயன்படுத்திய ஐசிடி-9க்கு மாற்றாக, யூஎஸ்ஸில் டிஎஸ்எம்-II கையேட்டைப் பயன்படுத்தி செய்யப்பட்ட தளர்வு நிலையினான கண்டறியும் அளவுகோல் ஒரளவு காரணமாகும்    1972வது வருடம், சயின்ஸ்  என்னும் பத்திரிகையில் "ஆன் பீயிங்க் இன் இன்சேன் பிளேசஸ் " என்ற தலைப்பில் பிரசுரமான டேவிட் ரோஸ்ஹான் ஆய்வு, யூஎஸ்ஸில் ஸ்கிசோஃப்ரினியா நோய் கண்டறிதல் தனிப்பட்ட பாகுபாடுகளைச் சார்ந்ததாகவும், நம்பகத்தன்மை இல்லாதிருப்பதாகவும் முடிவாக கூறியது. சில காரணிகளின் விளைவாக, ஸ்கிசோஃப்ரினியா நோய் கண்டறியும் முறைமை திருத்தப்பட்டது மட்டும் அல்லாமல், டிஎஸ்எம் கையேடு முழுவதுமே திருத்ததிற்கு உள்ளாகும் நிலை ஏற்பட்டது; இதன் விளைவாக 1980வது வருடம் டிஎஸ்எம்-III வெளியானது. 1970களிலிருந்து ஸ்கிசோஃப்ரினியா நோய் கண்டறிவதற்கு 40 நிபந்தனைகள் கொண்ட அளவுகோல் விதிக்கப்பட்டு அவை மதிப்பீடு செய்யப்பட்டுள்ளன.
சோவியத் ஒன்றி த்தில், ஸ்கிசோஃப்ரினியா நோய் கண்டறிதல் அரசியல் காரணங்களுக்காகவும் பயன்படுத்தப்பட்டுள்ளது. பிரபல சோவியத் உளவியல் நிபுணரான ஆன்றெய் ஸ்னெழ்வ்ஸ்கி ஸ்லக்கிஷ் ப்ரோக்ரஸிவ் ஸ்கிசோஃப்ரினியா என்றொரு கூடுதலான உப-வகைப்படுத்துதலை உருவாக்கி, செயலாக்கினார். அரசியல் கோட்பாட்டை ஏற்காதவர்களை அவமானப்படுத்தி, தர்மசங்கடம் உருவாக்கக் கூடிய ஒரு விசாரணையைத் தவிர்த்து, விரைவில் சிறையிடக் கூடிய வகையில் இந்த நோய் கண்டறிதல் முறைமை பயன்படுத்தப்பட்டது. சோவியத்தின் அரசியலை ஏற்காத பலரால் இது மேற்கத்தியர்களிடம் வெளியிடப்பட்டது; மேலும் 1977வது வருடம், "உலக உளவியல் கழகம்" தனது ஆறாவது உலக உளவியல் மாநாட்டில் சோவியத்தின் இந்தப் போக்கிற்கு கண்டனம் தெரிவித்தது. உள்ளார்ந்திருந்த ஸ்கிசோஃப்ரினியா நோயே, அரசாங்கத்தை எதிர்க்குமாறு, அதன் அரசியலை ஏற்காதவர்களைத் தூண்டியது என்று தன் வாதத்தை தற்காத்துக் கொள்ளாது, ஸ்னெழ்வ்ஸ்கி 1980வது வருடம் வெளி நாடுகளில் தாம் வகித்து வந்த கௌரவப் பதவிகளிலிருந்து ராஜினாமா செய்ததன் மூலமாக, மேற்கத்திய நாடுகளுடனான தனது தொடர்புகளை முற்றிலுமாக துண்டித்துக் கொண்டார்.
களங்கம்
ஸ்கிசோஃப்ரினியா கொண்டுள்ள நோயாளிகள் குணமடைவதில் ஒரு பெரும் தடைக் கல்லாக இருப்பது அவர்கள் மீதான சமுதாயக் களங்கம் என்று அடையாளம் காணப்பட்டுள்ளது. 1999வது வருடம் மிகப் பெரும் அளவில் பிரதிநிதித்துவம் பெறப்பட்டு நடத்தப்பட்ட ஒரு ஆய்வில், 12.8% அமெரிக்கர்கள் ஸ்கிசோஃப்ரினியா கொண்டுள்ள தனி நபர்கள் மற்றவர்களுக்கு எதிராக ஏதாவது வன்முறையில் ஈடுபடுவது "மிகவும் சாத்தியம்" என்று நம்பினார்கள்; 48.1% பேர் "ஓரளவு சாத்தியமானதுதான்" என்று நம்பினார்கள். 74 சதவிகிதத்திற்கு மேலானவர்கள் ஸ்கிசோஃப்ரினியா கொண்டுள்ளவர்களால் தங்களுக்கான சிகிச்சை பற்றி முடிவெடுக்க "முடியவே முடியாது" அல்லது "பெரும் அளவில் முடியாது" என்று கூறினர். நிதி மேலாண்மையைப் பொறுத்தவரையிலும் 70.2% பேர் இவ்வாறே கூறினர். ஒரு முழு-ஆய்வின்படி, 1950களிலிருந்து, உளப்பிணி கொண்டுள்ள தனி நபர்களை வன்முறையாளர்களாகப் பார்க்கும் போக்கு இரண்டு மடங்காகி விட்டது.
இந்தக் களங்கத்தை போக்குவதற்காக, 2002வது ஆண்டில், ஜப்பானிஸ் சொசைட்டி ஆஃப் சைகியாட்ரி அண்ட் ந்யூராலஜி ஸ்கிசோஃப்ரினியா நோய்க்கு செய்ஷின்-புன்ரெட்சு-ப்யோ 　精神分裂病 (மனப் பிளவு நோய்) என்ற சொல்லுக்குப் பதிலாக டொகொ-ஷிட்சோ-ஷோ 　統合失調症 ஒருங்கிணைப்பு ஒழுங்கின்மைஎன்பதைப் பயன்படுத்தினர்.
இந்தப் புதிய பெயர் உயிரியல்-சமூக உளவியல் மாதிரி விஞ்ஞானத்திலிருந்து உருவானது. இது இந்நோய் கண்டறிதலைப் பற்றி தெரிவிக்கப்பட்ட நோயாளிகளின் சதவிகிதத்தை 36.7 சதவிகிதத்திலிருந்து 69.7 சதவிகிதமாக மூன்று வருடங்களில் உயர்த்தியது.
உருவக கலாசாரச் சித்தரிப்பு
எ பியூட்டிஃபுல் மைண்ட் என்ற புத்தகமும் திரைப்படமும், ஜான் ஃபோர்ப்ஸ் நாஷ் என்னும் நோபல் பரிசு வென்ற, ஸ்கிசோஃப்ரினியா நோய் கண்டறியப்பட்ட ஒரு கணித மேதையின் வாழ்க்கையைச் சித்தரித்தன. தேவ்ராஜ் என்னும் (அதுல் குல்கர்னி நடித்த)ஒரு மராத்தி திரைப்படம் ஸ்கிசோஃப்ரினியா உடைய ஒரு நோயாளியைப் பற்றிய சித்தரிப்பாகும். மேற்கு இந்தியாவில் நடப்பதாக அமைக்கப்பட்டிருக்கும் இந்தத் திரைப்படம், ஒரு நோயாளி மற்றும் அவரது அன்புக்கு உரியவர்களின் நடத்தை, மனப் பாங்கு மற்றும் போராட்டம் ஆகியவற்றைச் சித்தரிக்கிறது.
குடும்ப உறுப்பினர்களைப் பற்றி எழுதப்பட்ட மற்ற உண்மைச் சம்பவ புத்தகங்களும் உள்ளன: ஆஸ்திரேலிய பத்திரிகையாளர் ஆனி டேவ்ஸன், டெல் மீ ஐ'ம் ஹியர்  என்ற புத்தகத்தில், தம்முடைய மகன் ஸ்கிசோஃப்ரினியாவுடன் நடத்திய போராட்டத்தைப் பற்றிக் கூறினார்
தி மாஸ்டர் அண்ட் மார்கரெட்டா என்ற பல்காகௌவின் புத்தகத்தில், கவிஞர் இவான் பெஜ்டொமினிஜ், சாத்தான் (வோலேண்ட்) பெர்லியோஜின் சாவை முன்னதாகவே கூறுவதற்கு சாட்சியானபின், நிறுவனப்படுத்தப்பட்டு, ஸ்கிசோஃப்ரினியா நோய் கண்டறியப்படுகிறார். மார்க் வான்னெகுட் எழுதிய தி ஈடன் எக்ஸ்பிரஸ் என்னும் புத்தகம் ஸ்கிசோஃப்ரினியாவுடன் அவர் நடத்திய போராட்டம் மற்றும் அவர் குணமடைந்த பயணம் ஆகியவற்றைச் சித்தரிக்கிறது.
இலக்குக் கவனிப்பாளர்
இலக்குக் கவனிப்பாளர் (wicket keeper) என்பவர் துடுப்பாட்டத்தில் மட்டையாடுபவருக்கு அருகில் உள்ள இலக்குக்குப் பின்னால் நின்றுகொண்டு களத்தடுப்பு செய்யும் துடுப்பாட்ட வீரர் ஆவார். களத்தடுப்பு அணியில் இவருக்கு மட்டுமே கையுறைகள் அணியவும் கால்களின் வெளியே தடுப்பு மட்டை அணியவும் அனுமதிக்கப்படும்.
இது ஒரு சிறப்பான களத்தடுப்புப் பணியாகும். சில நேரங்களில் இவர் பந்து வீசும்போது மற்றொரு ஆட்டக்காரர் இவரது இடத்தில் தற்காலிகமாக களத்தடுப்பு செய்வார். இவரது செயலாக்கம் துடுப்பாட்ட விதிகளின் 40வது சட்டத்தின் கீழ் ஒழுங்குபடுத்தப்படுகிறது. .
நோக்கங்கள்
மட்டையாளரைக் கடந்து செல்லும் பந்துகளைத் தடுத்து நிறுத்துவதே கவனிப்பாளரின் முக்கிய செயல்பாடு ஆகும். ஆனால் அவர் மட்டையாளரை பல்வேறு வழிகளில் வீழ்த்தவும் முயற்சிக்க முடியும்:
ஒநாப
ஒநாப போட்டிகளில் வீழ்த்தல்கள் அடிப்படையில் முன்னணி 10 இலக்குக் கவனிப்பாளர்கள் விவரம் பின்வருமாறு.
மேற்கோள்கள்
பகுப்பு:துடுப்பாட்ட சொல்லியல் பகுப்பு:துடுப்பாட்டம்
தஞ்சாவூர் வீரபத்ர சுவாமி கோயில்
தஞ்சாவூர் வீரபத்ர சுவாமி கோயில் தமிழ்நாட்டில் தஞ்சாவூர் மாவட்டம், தஞ்சாவூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் ஸ்ரீ வீரபத்ரசுவாமி, ஸ்ரீ பத்ரகாளி சன்னதிகள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. மாசி மாதம் மகாசிவராத்திரி முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹட்டிகுனி
ஹட்டிகுனி இந்தியாவின் கர்நாடகாவின் தென் மாநிலமான பஞ்சாயத்து கிராமமாகும். அது கர்நாடகாவில் யாதகிரி மாவட்டத்தில் யாதகிரி தாலுகாவில் அமைந்துள்ளது.
கிராமிய பஞ்சாயத்துகளில் ஐந்து கிராமங்கள் உள்ளன: ஹட்டிகுனி, பச்வர், பாகமால்டு, சம்நபூர் மற்றும் யக்ஹள்ளி.
சப்பாத்திக் கள்ளி
சப்பாத்திக் கள்ளி (Opuntia)  என்பது கள்ளி குடும்பத்தைச் சேர்ந்த ஒரு பேரினமாகும்.
பொதுவாகக் காணப்படும் சப்பாத்திக் கள்ளி என்பது இந்திய சப்பாத்திக் கள்ளி ( Indian fig opuntia (O. ficus-indica) என்ற சிற்றினமாகும். சமையலுக்கு பிரிக்கிளி சப்பாத்திக் கள்ளி  இனத்தின் கனிகள் பயன்படுகிறன.
இந்த பேரினத்தை ஆங்கிலத்தில் குறிக்கும் பெயரான ஒபுன்டா என்பது பண்டைய கிரேக்க நகரான ஒபஸ் என்ற பெயரில் இருந்து பெறப்பட்டது. அங்கு சமையல் தேவைக்காக இவற்றை பயிரிட்டு வளர்த்தால் இப்பெயர் பெற்றது.
பரவல்
பிற அனைத்து கள்ளி இனச்செடிகளைப்போல சப்பாத்திக் கள்ளியும் அமெரிக்காவைச் சேர்ந்தவையே, அங்கிருந்தே உலகின் பிற பகுதிகளுக்கு பரவியது. சப்பாத்திக் கள்ளி இனங்கள் மிகுதியாகக் காணப்படுவது  மெக்சிக்கோ குறிப்பாக ( மெக்சிகோவின் மைய, மேற்கு பிராந்தியங்களில்),  மற்றும் கரீபியன் தீவுகள் (மேற்கிந்தியத் தீவுகள்) ஆகும். ஐக்கிய அமெரிக்காவிலும் பல இடங்களில் சப்பாத்திக் கள்ளி இனங்கள் காணப்படுகின்றன, குறிப்பாக மேற்கு ஐக்கிய அமெரிக்காவின், ராக்கி மலைத்தொடரில்,  Opuntia phaeacantha மற்றும் Opuntia polyacantha ஆகிய சப்பாத்திக் கள்ளி சிற்றினங்கள், மற்றும் தென்மேற்கு பாலைவனப்பகுதிகளில் பலவகையான சப்பாத்திக் கள்ளி சிற்றினங்கள் காணப்படுகின்றன, புலோரிடாவில் இருந்து கனெக்டிகட் / லாங் தீவு வரையிலான கிழக்கு கடற்கரை பகுதிகள் (Opuntia humifusa) இன சப்பாத்திக் கள்ளிகள் காணப்படுகின்றன. சப்பாத்திக் கள்ளிகள் தமிழ்நாட்டில் பரவலாக தரிசு நிலங்களிலும் வேளியோரங்களிலும் காணப்படுகின்றன.
விளக்கம்
வலது|thumb|சப்பாத்திக் கள்ளி அதன் பழங்களுடன் [[உருவவியல்|உருவியல் ]] முட்கள் நிறைந்தும், தட்டையாக, வட்டவடிவில் வளரக்கூடிய கள்ளிகளேயே சப்பாத்திக் கள்ளி என அழைக்கின்றனர். இவற்றில் இரண்டுவிதமான முட்கள் காணப்படுகின்றன அவை பெரிய முட்கள், மெல்லிய முட்கள் ஆகும். இதில் பெரிய முட்கள் தோலில் கடுமையாகக் குத்தி கிழிக்கககூடியனவாகவும், சிறியமுட்கள் குத்தி மாட்டிக் கொண்டால் எளிதில் அகற்ற இயலாததாகவும் இருக்கும்.
கலாப்சு தீவுகளில் ஆறு வெவ்வேறு இனங்கள் காணப்படுகின்றன. அவை: O. echios, O. galapageia, O. helleri, O. insularis, O. saxicola, O. megasperma ஆகும். இவை 14 வகைகளாகப் பிரிக்கப்பட்டுள்ளன; இவற்றில் பெரும்பாலானவை ஒருசில தீவுகளிலிலேயே உள்ளன. இதனாலேயை இவற்றைச் சிறந்த எடுத்துக்காட்டுகள் என அழைக்கின்றனர். கலாப்சு தீவுகள் சிலவற்றில் இராச்சத ஆமைகள் உள்ளன இந்த ஆமைகள் வாழக்கூடிய தீவுகளில் உள்ள சப்பாத்திக் கள்ளி இனங்கள் உயரமானவையாக உள்ளன. இராட்சத ஆமைகள் இல்லாத தீவுகளில் உள்ள சப்பாத்திக் கள்ளிகள் உயரம் குறைந்தவையாக உள்ளன. காரணம் இந்த இராட்சத ஆமைகளின் முதன்மை உணவுத் தேவைக்கு இந்தச் சப்பாத்திக் கள்ளிகளையே சார்ந்துள்ளன.
பழங்கள்
சப்பாத்திக் கள்ளியின் கனிகள் பச்சை நிறத்துடன் உள்ளவை இவை பழுத்தால் சிவப்பு நிறத்தை அடையும். இந்தப் பழங்களின் மேல் ஆங்காங்கே கொத்துக் கொத்தாக சிறிய முட்கள் இருக்கும். இந்த பழங்களைச் சிற்றூர்புறச் சிறுவர்கள் விரும்பி உண்பார்கள் பழத்தை எச்சரிக்கையாகப் பிடுங்கி அதை அதன் முட்கள் உள்ள பகுதியைக் கல்லில் தேய்த்து முட்களை அகற்றி பழத்தின் தோலை எடுத்து உள்ளே இருக்கும் விதைகள் நிறைந்த சதையை உண்பார்கள். பழத்தின் உள்ளே உண்ணக்கூடிய சதைப்பகுதி இரத்தச் சிவப்பாகவும், நல்ல இனிப்புச் சுவையுடனும் இருக்கும்.
மேற்கோள்கள்
<div class="reflist columns references-column-count references-column-count-2" style="-moz-column-count: 2; list-style-type: decimal;">
கடலூர் ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, இவ்வூராட்சி ஒன்றியத்தின்  மொத்த மக்கள்  தொகை 2,21,801 ஆகும். அதில் பட்டியல் சாதி மக்களின் தொகை 57,991 ஆக உள்ளது. பட்டியல் பழங்குடி மக்களின் தொகை 1,155 ஆக உள்ளது.
ஊராட்சி மன்றங்கள்
கடலூர் ஊராட்சி ஒன்றியத்தில் உள்ள 51 ஊராட்சி மன்றங்களின் விவரம்;
மேற்கோள்கள்
பகுப்பு:கடலூர் மாவட்ட ஊராட்சி ஒன்றியங்கள்
கொழுப்பு வளியியம்
கொழுப்பு வளியியம் அல்லது கொழுப்புப் போலி வளியியம் (Lipid pneumonia or lipoid pneumonia ) என்பது ஒரு குறிப்பிட்ட வடிவமான நுரையீரல் வீக்க நோயாகும். மூச்சுக்குழாய் கிளைகளில் கொழுப்பு புகுவதால் இந்நோய் தோன்றுகிறது. நோய்க்குக் காரணியாக இங்கு கொழுப்பு இருப்பதால் இந்நோய் சில சமயங்களில் கொழுப்பிணி வளியியம் என்றும் அழைக்கப்படுகிறது.
வரலாறு
சிறு எண்ணெய்த் துளிகளை உள்ளீழுக்கிழுத்த பச்சிளம் குழந்தைகளிடம் கொழுப்பு வளியியம் இருப்பதை இலாஃப்லென் 1925 ஆம் ஆண்டில் முதன்முதலாக விவரித்தார். அரிதாக நிகழும் இத்தகைய நிகழ்வுகளுக்காக மேற்கொள்ளப்படும் அறுவைச் சிகிச்சைகள் தொழிலுக்கு ஆபத்தை விளைவிக்கக் கூடிய சிகிச்சையாக மாறிப்போகலாம். ஆனால் இது போன்ற நிகழ்வுகள் அரிதாகவே ஆவணப்படுத்தப்பட்டுள்ளன.
காரணங்கள்
இத்தகைய கொழுப்புப் பொருட்களுக்கு புறக்காரணி அல்லது அகக்காரணி இவற்றிலொன்று ஆதாரமாக இருக்கமுடியும்.
புறக்காரணி
உடலுக்கு வெளியே இருந்து, உதாரணமாக, உள்ளிழுக்கப்படும் எண்ணெய் அடிப்படை,யிலான மூக்குச் சொட்டு மருந்துகள், தற்செயலாக உள்ளிழுக்கப்படும் ஒப்பனை எண்ணெய்ச் சொட்டுகள் ஆகியன புறக்காரணிகளாகும். அமியோடெரான் எனப்படும் ஒழுங்கற்ற இதயத் துடிப்பை கட்டுப்படுத்துவதாகக் கருதப்படும் சொட்டு மருந்தும் ஒரு காரணமாக இருந்தது நிரூபிக்கப்பட்டுள்ளது.
அகக்காரணி
உடலுக்குள் இருந்தே தோன்றுவன இவ்வகையில் அடங்கும். உதாரணமாக, மூச்சுக்குழலில் காற்றின் பாதை தடையேற்பட்டால் இத்தைடைக்குத் தொலைவில் இரத்த விழுங்கணுக்கள் மற்றும் மிகப்பெரிய உயிரணுக்கள் மூச்சுக்குழலின் துண்டிக்கப்பட்ட காற்று இடைவெளியில் நிரம்பி விடுகின்றன.
தோற்றம்
ஒரு கொழுப்பு வளியியத்தின் ஒட்டு மொத்த தோற்றம் தெளிவற்றதாக உள்ளது, நுரையீரலின் மேற்பகுதி வெளிர் மஞ்சள் பகுதியாக உள்ளது. இந்த மஞ்சள் தோற்றத்தை நாட்டுப்புற வழக்கிலுள்ள சொல்லான "தங்க" நிமோனியா என்ற சொல்லால விளக்குகிறார்கள்.
நுண்ணோக்கி அளவீடுகளில் நுரைபோன்ற இரத்த விழுங்கணுக்கள் மற்றும் மிகப்பெரிய உயிரணுக்கள் காற்றுப் பாதையில் காணப்பட்டன. அழற்சியின் விளைவுகளும் பாரங்கைமாவில் காணப்பட்டன.
சிகிச்சை
புரணித்திரலனையம் மற்றும் சிரை வழியாக நோய் எதிர்ப்புப் புரதங்கள் செலுத்துதல் ஆகியனவே இதற்கான சிகிச்சை முறைகளாகும்.
முன்னறிதல்
அகக்காரணி கொழுப்பு வளியியம் மற்றும் குறிப்பிடப்படாத இடைத்திசு நுரையீரல் அழற்சி ஆகியவை ஒரு குழந்தை நுரையீரலின் முழுமையான வளர்ச்சிக்கு முன்பே காணப்படுகின்றன.
வெளி இணைப்புகள்
பகுப்பு:வளியியம்
பூவந்தி
பூவந்தி (Poovanthi), தமிழ்நாட்டின், சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம்,  பூவந்தி ஊராட்சியில் அமைந்த சிற்றூர் ஆகும். பூவந்தி, மானாமதுரை (சட்டமன்றத் தொகுதி) க்கும், சிவகங்கை மக்களவைத் தொகுதிக்கும் உட்பட்டது.
பூவந்தி இந்தியாவின் தமிழ்நாட்டின் சிவகங்கை மாவட்டத்தில் அமைந்துள்ள ஒரு கிராமமாகும். சுமார் 3500 மக்கள் தொகை கொண்ட இக்கிராம பஞ்சாயத்தின் முக்கிய வருமான ஆதாரம் விவசாயம் ஆகும். alt=|thumb|ஒரு பொதுவான கிராமப்புற இந்திய கிராமம்
வரலாறு
சிவகங்கை மன்னர்கள் மதுரைக்கு தவறாமல் விஜயம் செய்தனர். சிவகங்கையை ஆண்ட மருது பாண்டியார் சகோதரர்கள் தினமும் மதுரையில் உள்ள மீனாட்சி அம்மன் கோயிலுக்கு வருகை புரிந்தனர். காளையார் கோவிலில், மருது பாண்டியார் சகோதரர்கள் பிரபலமான சிவன் கோவிலைக் கட்டியிருந்தார்கள். காளையார் கோவிலில் இருந்து மதுரை வரை, தினமும் குதிரைகளில், மருது பாண்டியார் சகோதரர்கள் படமாத்தூர் (இராணுவத்தை மாற்றுவது) கிராமத்தில் சிறிது நேரம் ஓய்வெடுத்துக் கொள்வது வழக்கம், அவர்கள் குதிரைகளை மாற்றிக்கொள்வது வழக்கம். பின்னர், அவர்கள் பூவந்தி மற்றும் சக்குடியைக் கடந்து குதிரைகள் மூலம் மதுரைக்குச் சென்றனர். கீழடி வைகை ஆற்றின் தெற்கு கரையில் அமைந்துள்ளது. அதேசமயம், சக்குடி வைகை நதியின் வடக்கு கரையில் உள்ளது. வைகை நதியில் ஏற்பட்ட வெள்ளத்தால் பழைய பூவந்தி நீரில் மூழ்கிவிட்டது. அதன்பிறகு, பழைய பூவந்தியின் மீதமுள்ள மக்கள் உயர்ந்த இடத்தில் குடியேறினர், அது தான் தற்போதைய பூவந்தி. புதிதாக உருவான பூவந்தியில் கீழ பூவந்தி, மேல பூவந்தி மற்றும் கோட்டைப் பூவந்தி ஆகிய பகுதிகள் உள்ளன.
கோட்டை பூவந்தி
கோட்டை பூவந்தி இப்போது பாழடைந்த இடம். இது வெறிச்சோடிய தோற்றத்தைக் கொண்டுள்ளது. இப்போது அது சில வீடுகளை மட்டுமே கொண்டுள்ளது. கோட்டை மற்றும் அகழியின் எச்சங்களை இப்போது காணலாம். கோட்டை பூவந்திக்கு அருகே சில முதுமக்கள் தாழி மற்றும் சில தெய்வங்களின் சிலைகள் காணப்பட்டுகின்றன. அஞ்சூர் என்று அழைக்கப்படும் ஐந்து குக்கிராமங்களில் பூவந்தியும் ஒன்றாகும், அதாவது அந்த ஐந்து கிராமங்கள் ஏனாதி, சுன்னாம்பூர், மடப்புரம், தேளி மற்றும் பூவந்தி ஆகியவை ஆகும். இந்த ஐந்து கிராமங்களும் சாலைகள் மூலம் இணைக்கப்பட்டுள்ளன.
நாடு மற்றும் நகரம்
சிவகங்கையின் ஆட்சியாளர்கள் நாடு மற்றும் நகரம் என இரண்டு முக்கிய பிரிவுகளாக பிரித்து இருந்தனர். நாடு என்பது பொதுவாக மக்களின் தொழில் விவசாயத்தை அடிப்படையாகக் கொண்டது என்பதாகும். நகரம் என்பது பொதுவாக மக்களின் தொழில் வர்த்தகத்தை அடிப்படையாகக் கொண்டது என்பதாகும். நகரப் பகுதியில் வாழ்ந்த மக்கள் நகரத்தார் என்று அழைக்கப்பட்டனர். அதேசமயம், நாடு பகுதியில் வாழ்ந்த மக்கள் நட்டார் என்று அழைக்கப்பட்டனர். " நாட்டுக்கோட்டை நகரத்து செட்டியார்கள்" என்று பிரபலமாக அழைக்கப்படும் நகரத்தார்கள், பார்மா, மலேசியா, சிங்கப்பூர், ஸ்ரீலங்கா மற்றும் பிற தென்கிழக்கு ஆசிய நாடுகளில் வர்த்தகம் செய்தார்கள். இறக்குமதி செய்யப்பட்ட தேக்கு மரங்களால் தங்கள் வீடுகளையும் அரண்மனைகளையும் கட்டி உள்ளனர். அஞ்சூர் நாடு என்றால் ஐந்து கிராமங்களின் தொகுப்பு. தற்போது, ஏனாதி தலைமை கிராமமாக உள்ளது. ஐந்து கிராமங்களில் பூவந்தியும் ஒன்று. ஆனால் எஸ்.எம் கமால் எழுதிய "சீர்மிகு சிவகங்கை சீமை" என்ற புத்தகத்தில் ஒரு குறிப்பு உள்ளது. அதில் சிவகங்கை சீமை மன்னர்கள் ஆளுமையின் கீழ் பூவந்தி நாடு இருந்தது என்று பக்கம் 321 இல் குறிப்பிடப்பட்டுள்ளது. அஞ்சூர் என்பது பூவந்தியை தலைமை கிராமமாகவும், மற்ற ஐந்து கிராமங்கள் அரானூர், படமாத்தூர், திருமாஞ்சோலை, கிளாதரி மற்றும் ஏனதி ஆகியவையாகவும் இருந்தன என்பதையும் இந்த நூல் குறிக்கிறது.
அமைவிடம்
வரிச்சியூர் வழியாக, மதுரை - சிவகங்கை செல்லும் மாநில நெடுஞ்சாலை எண்  33 மற்றும் திருப்புவனம் வழியாக மதுரை  - சிவகங்கை செல்லும் மாநில நெடுஞ்சாலை எண் 85ல்  பூவந்தி உள்ளது. பூவந்தி, மதுரையிலிருந்து சக்குடி வழியாக 18 கிமீ தொலைவில் உள்ளது. பூவந்தியின் அஞ்சல் சுட்டு எண் 630611  ஆகும். இதன் தொலைபேசி குறியீடு எண் 04574 (STD)  ஆகும்.
மதுரை மாவட்டம் மற்றும் சிவகங்கை மாவட்ட எல்லையில் அமைந்த பூவந்தி அருகில் உள்ள ஊர்கள்: திருப்புவனம் (4கிமீ), வரிச்சியூர் (4 கிமீ), லாடனேந்தல் (7 கிமீ); அருகமைந்த நகரங்கள் மதுரை (18 கிமீ) மற்றும் சிவகங்கை (26 கிமீ) ஆகும். பூவந்திக்கு அருகில் உள்ள தொடருந்து நிலையம் மதுரை மற்றும் திருப்புவனம் ஆகும்.
பூவந்திக்கு வடக்கே மேலூர் ஊராட்சி ஒன்றியம், கிழக்கே சிவகங்கை ஊராட்சி ஒன்றியம், மேற்கே மதுரை கிழக்கு ஊராட்சி ஒன்றியம் மற்றும் தெற்கே மானாமதுரை ஊராட்சி ஒன்றியம் போன்றவை எல்லைகளாக அமைந்துள்ளன.
பூவந்தி மதுரையிலிருந்து சிவகங்கை செல்லும் வழியில் அமைந்துள்ளது. பூவந்தி மதுரையிலிருந்து வரிச்சியூர் வழியாக கிழக்கு நோக்கி 25 கிலோமீட்டர் தொலைவில் உள்ளது. மேலும் இது சிவகங்கையிலிருந்து மேற்கு நோக்கி 25 கிலோமீட்டர் தொலைவில் உள்ளது. தெற்கில், திருப்புவனம் அமைந்துள்ளது. வடக்கில் திருவதாவூர் அமைந்துள்ளது.
பண்டிகைகள்
பந்தலுடைய அய்யனார் கோயிலுக்கு புரவி எடுப்பு அல்லது குதிரை எடுப்பு தெய்வங்களுக்கு மண்ணால் செய்யப்பட்ட குதிரைகள் மற்றும் காளை களை வழங்குவதன் மூலம் கொண்டாடப்படுகிறது. இந்த விழாவின் போது, ​​தெய்வங்களின் சிலைகளும் புதுப்பிக்கப்பட்டு புதியவற்றால் மாற்றப்படுகின்றன. குதிரைகள் மற்றும் காளைகளின் மண் சிலைகள் கிராமத்தின் தெருக்களுக்குள் ஊர்வலமாக எடுத்துச் செல்லப்படுகிறது. தங்கள் குடும்ப உறுப்பினரின் நல்வாழ்வுக்காகவும், நல்ல அறுவடைக்காகவும் பிரார்த்தனை செய்த பக்தர்கள், ஒரு குதிரை அல்லது காளைகளின் மண் சிலைகள் வழங்குவதாக சபதம் செய்கின்றனர். அவர்களின் விருப்பம் நிறைவேறிய பிறகு, அவர்கள் கோவிலின் தெய்வங்களுக்கு வேண்டியபடியே தங்கள் குதிரைகள் மற்றும் காளைகளின் மண் சிலைகளை வழங்குகிறார்கள்.
மதுரை அழகர் கோவிலி ல் உள்ள கள்ளழகர் கோயிலுக்கு வருகை தரும் தொடக்கமாக மந்தையன் கோவிலுக்கு திரி ஆட்டம் கொண்டாடப்படுகிறது. இந்த விழா மதுரை சித்திரை விழாவின் ஒரு பகுதியாகும். கள்ளழகரின் அனைத்து பக்தர்களும் வண்ண உடையை அணிந்து, துணிகளைச் சுற்றி செய்யப்பட்ட திரி மற்றும் சவுக்கு ஆகியவற்றுடன், மதுரைக்கு செல்லும் வழியில் கள்ளழகரைப் புகழ்ந்து பாடல்களுடன் நடனமாடியபடியே நடந்து செல்வார்கள்.
கருப்பு சுவாமி கோயிலுக்கு மஞ்சு விராட்டு அல்லது ஜல்லிக்கட்டு கொண்டாடப்படுகிறது. ஜல்லிக்கட்டு தமிழ்நாட்டின் பிற பகுதிகளில் கொண்டாடப்படுவது போலவே கொண்டாடப்படுகிறது. மஞ்சு விரட்டு அல்லது ஜல்லிக்கட்டு என்பது இளைஞர்கள் தங்கள் வீரத்தைக் காட்ட ஒரு காளையை அடக்கும் விழாவாகும். இது அறுவடை காலத்தின் முடிவில் பொங்கல் திருவிழாவாக கொண்டாடப்படுகிறது, இது சூரியனு க்கும் காளைக்கும் நன்றி தெரிவிக்கும் விழாவாகும். .
தொழில்கள்
பூவந்தியில் உண்மையில் புதிய தொழில்கள் எதுவும் தொடங்கப்படவில்லை. அருகிலுள்ள கிராமம் சுண்ணாம்பூர், அதாவது சுண்ணாம்பு கற்களின் கிராமம். சுண்ணாம்பூரில் ஏராளமான சுண்ணாம்பு கற்கள் கிடைக்கின்றன. எனவே பூவந்தியில் ஒரு சுண்ணாம்பு கல் தொழிற்சாலை தொடங்கப்பட்டது. ஆனால், பின்னாட்களில், பொருட்கள் தேவைப்படாததால் தொழிற்சாலை மூடப்பட்டது.
இயற்கை வளங்கள்
கிராமத்தின் வடக்கு பக்கத்தில் சிவப்பு மண் உள்ளது. கிராமத்தின் தெற்குப் பகுதியில், நல்ல நிலத்தடி நீர் வளம் கொண்ட டெல்டா மணல் கிடைக்கிறது. கிராமத்தின் வடக்கு பகுதியில் மைக்கா உள்ளது. கிராமத்தின் வடக்கே சில பகுதிகளில் கிராஃபைட்டைக் காணலாம். மாநில அரசு ஊரக வளர்ச்சித் திட்டங்கள் மற்றும் இந்திய பிரதமரின் கீழ் உள்ள தேசிய திட்டங்களின்படி, நபார்ட் மற்றும் பிற தேசியமயமாக்கப்பட்ட வங்கிகள் விவசாயிகளுக்கு கடன்களை வழங்குகின்றன. கரும்பு பயிரிடுவோர் தங்கள் விளைபொருட்களை படமாத்தூரில் உள்ள சக்தி சர்க்கரை ஆலைக்கு அனுப்புகிறார்கள்.
மக்கள்தொகை பரம்பல்
2011 ஆம் ஆண்டின் மக்கட்தொகை கணக்கெடுப்பின்படி, பூவந்தி ஊராட்சியின் மொத்த மக்கள்தொகை 3655 ஆகும். இதில் ஒடுக்கப்பட்டோர் 595 ஆகவுள்ளனர்.
நில அமைவு குறியீடு
பூவந்தி மற்றும் அதைச் சுற்றியுள்ள பகுதிகளில் புதிய குடியேற்றங்கள் உள்ளன. மதுரையில் இடம் பற்றாக்குறை காரணமாக, பெரும்பாலான கல்வி நிறுவனங்கள் பூவந்திக்கு மாறிவிட்டன.ல் மைக்கேல் பொறியியல் கல்லூரி, விக்ரம் பொறியியல் கல்லூரி, பாண்டியன் சரஸ்வதி யாதவ் பொறியியல் கல்லூரி, PRIST பல்கலைக்கழகம் ஆகியவை அருகிலுள்ள கல்வி நிறுவனங்கள் ஆகும்.
சிவகசி நாடார் மகளிர் கலை மற்றும் அறிவியல் கல்லூரி பூவந்தியில் அமைந்துள்ளது.
வரலாற்று பின்னணி
ஒரு ரிஷி வட இந்தியாவிலிருந்து ராமேஸ்வரத்திற்கு தனது தாயின் அஸ்தியை ராமேஸ்வரத்தில் கரைப்பதற்க்காக பூவந்தி வழியாக வந்தார். அவர் ஒரு பூவந்தி மரத்தின் கீழ் ஓய்வெடுத்தார். அருகில் விளையாடும் குழந்தைகள், அஸ்தி அடங்கிய பானையைத் திறந்திருந்தார்கள். சாம்பலுக்குப் பதிலாக பானைக்குள் பூக்களைக் கண்டார்கள். இது புனிதமான இடம் என்பதை ரிஷி அறிந்து கொண்டார். எனவே அவர் இந்த இடத்தை பூவந்தி என்று அழைத்தார், அதாவது பூக்களின் இடம். பூவந்தியின் தெற்கே ஓடும் வைகை ஆற்றின் கரையில் ரிஷி இந்த தாயின் அஸ்தியை மூழ்கடித்தார். அஸ்தி நீரில் மூழ்கிய இடம் இப்போது எல்லா மக்களுக்கும் தங்கள் மூதாதையர்களின் அஸ்தியை கரைக்கும் இடமானது. இப்போது அந்த இடத்தில் புஷ்பவனேஸ்வரர் கோயில் என்ற பெயரில் ஒரு சிவன் கோயில் உள்ளது, அதாவது "மலர் காட்டில் உள்ள சிவன் கோயில்". அந்த கோவிலை "புனித மலர் தோட்டம்" என்று பொருள்படும் திருப்புவனத்தில் பாண்டிய மன்னர்கள் உருவாக்கியுள்ளார். திருப்புவனம் மதுரை முதல் ராமேஸ்வரம் வரையிலான தேசிய நெடுஞ்சாலையில் அமைந்துள்ளது.
வெளி இணைப்புகள்
பகுப்பு:சிவகங்கை மாவட்டத்திலுள்ள கிராமங்கள் பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
ஜெகத் பிரகாஷ் நட்டா
ஜெகத் பிரகாஷ் நட்டா (Jagat Prakash Nadda) (பிறப்பு: 2 டிசம்பர் 1960), பாரதிய ஜனதா கட்சி அரசியல்வாதி ஆவார். இவர் பாசகவின் தேசியத் தலைவர் ஆவார்.2014 நரேந்திர மோதியின் முதல் அமைச்சரவையில் சுகாதாரம் மற்றும் குடும்பநல அமைச்சராக  இருந்தவரும் மற்றும் இமாச்சலப் பிரதேசத்திலிருந்து, பாரதிய ஜனதா கட்சியின் சார்பாக, இந்திய நாடாளுமன்ற மாநிலங்களவைக்கு தேர்ந்தெடுக்கப்பட்ட உறுப்பினரும், பாரதிய ஜனதா கட்சியின் தலைவரும் ஆவார்.
முன்னர் இவர் இமாச்சலப் பிரதேச மாநில அரசில் சுகாதாரம் மற்றும் குடும்பநலத்துறை அமைச்சராக இருந்தவர்.
பாரதிய ஜனதா கட்சியின் தலைவராக
ஜெ. பி. நட்டா 20 சனவரி 2020 அன்று பாரதிய ஜனதா கட்சியின் தேசியத் தலைவராக ஒருமனதாக தேர்ந்தெடுக்கப்பட்டார்.
மேற்கோள்கள்
பகுப்பு:1960 பிறப்புகள் பகுப்பு:இந்திய அமைச்சர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இமாச்சலப் பிரதேச சட்டமன்ற உறுப்பினர்கள் பகுப்பு:இந்திய அரசியல்வாதிகள் பகுப்பு:இந்திய அமைச்சர்கள் பகுப்பு:மாநிலங்களவை உறுப்பினர்கள் பகுப்பு:பாரதிய ஜனதா கட்சித் தேசியத் தலைவர்கள் பகுப்பு:இமாச்சலப் பிரதேச நபர்கள்
அப்புத்தளை
அப்புத்தளை (Haputale) இலங்கையின் ஊவா மாகாணம், பதுளை மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் இடல்கசின்ன, தியத்தலாவை தொடருந்து நிலையங்களுக்கிடயே அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன. கொழும்பையும் கல்முனையையும் இணைக்கு ஏ-4 பெருந்தெருவிலிருந்து பெரகலையிலிருநது பிரிந்து பண்டாரவளை நோக்கிச் செல்லும் பெருந்தெரு வழியாகவும் அப்பௌத்தளை நகரை அடையலாம். அப்புதளை நகரம் இலங்கையின் மத்திய மலைநாடை தெற்கிலிருந்து அடைய கூடிய ஒரு கணவாயாக காணப்படுகிறது.
ஆதாரம்
பகுப்பு:பதுளை மாவட்டத்தில் உள்ள ஊர்களும், நகரங்களும் பகுப்பு:பதுளை மாவட்டம்
படத்தாள் வீச்சு
மேற்கோள்கள்
பகுப்பு:ஊடுகதிரியல்
குசோக் பகூலா ரிம்போச்செ வானூர்தி நிலையம்
குசோக் பகூலா ரிம்போச்செ வானூர்தி நிலையம் ( Kushok Bakula Rimpochee Airport, ) இந்தியாவின் சம்மு காசுமீர் மாநிலத்தில் லே நகருக்கான வானூர்தி நிலையமாகும். உலகின் மிகவும் உயரமான இடத்தில் அமைந்துள்ள வணிக வானூர்தி நிலையங்களில் கடல்மட்டத்திலிருந்து 3256 m உயரத்தில் அமைந்துள்ள இந்த வானூர்தி நிலையம் 22ஆம் இடத்தில் உள்ளது. இந்த வானூர்தி நிலையக் களத்திற்கு பார்வைத்தொலைவில் இசுப்பைதுக் புத்தவிகாரம் அமைந்துள்ளது; இதன் தலைமை குருவும் இந்திய பேராளருமான 19ஆவது குசோக் பகூலா ரிம்போச்செயின் பெயரே இந்த வானூர்தி நிலையத்திற்கு சூட்டப்பட்டுள்ளது.
மதியத்திற்குப் பின்னர் மலைக்காற்று வீசுவதால் அனைத்து வான்பறப்புகளும் காலை நேரத்திலேயே இயக்கப்படுகின்றன. வானூர்திஇறங்குவதற்கான அணுக்கம் மிகவும் சவாலானது. ஒரே திசையிலான ஓடுபாதையின் கிழக்கு முனையில் தரை உயரமாக உள்ளது. வானூர்தி நிலைய பாதுகாப்பு இந்தியத் தரைப்படையால் கையாளப்படுகின்றது. வான்பயணத்தில் கைப்பெட்டிகள் எதுவும் அனுமதிக்கப்படுவதில்லை.
இமாலய மலைகளினிடையே அமைந்துள்ள லே வானூர்தி நிலையத்தின் அணுக்கம் உலகில் மிகவும் மிகச்சிறந்த அழகுடை காட்சிகளைத் தரும் அணுக்கமாக நியமிக்கப்பட்டுள்ளது. .
பெப்ரவரி 2016இல் [இந்திய வான்படை]] இந்த வானூர்தி நிலையத்தை இந்திய வானூர்தி நிலையங்கள் ஆணையத்திடம் ஒப்படைத்தது. வானூர்தி நிலைய ஆணையம் இதனை விரிவுபடுத்தி குடிசார் பறப்புகளுக்குப் பயன்படுத்தும்.
மேற்கோள்கள்
பகுப்பு:இந்திய வானூர்தி நிலையங்கள் பகுப்பு:லே மாவட்டம் பகுப்பு:இந்திய வான்படைத் தளங்கள்
கேடிரி அரசு
கேடிரி அல்லது பாஞ்ஞாலு என்று அழைக்கப்பட்ட நாடானது பொ. பி 1042 முதல் 1222 வரை, இன்றைய இந்தோனேசியாவில் அமைந்திருந்த, பண்டைய சாவக இந்து அரசு ஆகும். பழைய ஆதாரங்கள் பெருமளவு கிடைக்காமையால், இதன் வரலாறு சரிவரத் தெரியவில்லை. எனினும், இதன் காலகட்டத்திலேயே, எம்பு சேடாவால் "கேக்கவின் பாரதயுத்தம்", எம்பு பாணுலுவால் "கடோற்கயாசிரய", எம்பு தர்மயாவால் "சுமாராதனா" முதலான சாவக நூல்கள் எழுந்தன. பிராந்தாசு ஆற்றுப்பள்ளத்தாக்கில், இன்றைய கேடிரி நகரின் சுற்றுப்பகுதியிலேயே, கேடிரி அரசு இருந்திருக்கலாம் என நம்பப்படுகின்றது. இதன் தலைநகரம், "தகா", "தகனா" என்றெல்லாம் அழைக்கப்பட்டிருக்கின்றது.
தோற்றம்
ஈசியானா வமிசத்தைச் சேர்ந்த ஏரிலங்கனால் பொ. பி 1045இல் தன் இரு மகன்களுக்காகக் ககுரிபன் அரசை இரண்டாகப் பிரித்துக்கொடுத்த பின் உருவான அரசு ஆகும். கேடிரி என்ற பெயர், முசுக்கொட்டை மரத்தைக் குறிக்கும் "கட்ரி" எனும் சங்கதச் சொல்லிலிருந்து வந்ததாக நம்பப்படுகின்றது. இதேபெயரில், ஆந்திராவிலும் ஓர் ஊர் இருக்கிறது.
கேடிரி மன்னர் ஆட்சி
கேடிரியின் முதல் மன்னனாக, "ஸ்ரீ ஜெயவர்ஷ திக்ஜெய ஹஸ்தப்பிரபு" (1104 - 1115) அறியப்படுகின்றான்.. ஏரிலங்கனைப் போலவே, தன் கல்வெட்டுக்களில், தானும் திருமாலின் அவதாரம் என்றே சொல்லிக்கொள்கிறான். கேடிரியின் இரண்டாம் மன்னன் காமேசுவரன். இவனது முடிக்குரிய பெயர், "ஸ்ரீ மஹாராஜ ராகே சிறிஙன் ஸ்ரீ காமேஸ்வர சகலபுவனஸ்துதிகாரண சர்வாணிவர்யாவீர்ய பராக்ரம திக்ஜயோத்துங்கதேவன்" என்பதாகும். இவனது "சந்திரகபாலம்" எனும் அரச முத்திரை, கபாலமும் இளம்பிறையும் இணைந்ததாக சிவபிரானைக் குறிப்பதாக அமைந்திருக்கின்றது. இவன் காலத்தில் எழுதப்பட்ட "சுமராதகனா" அல்லது "சுமராதனா" எனும் சாவககா நூல், சிவனால் எரிக்கப்பட்டு புவியில் அவதரித்த தெய்வீகத் தம்பதியரான 'காமஜெயன் மற்றும் காமரதியாக, மன்னன் காமேசுவரனையும் அவன் தேவி, ஸ்ரீகிரணாவையும் சித்தரிக்கின்றது. காமதகனத்தைக் குறிக்கும் வகையிலேயே, அவன் தலைநகரும் "தகனா" என உலகப்புகழ்பெற்றது என்று அந்நூல் மேலும் குறிப்பிடுகின்றது. காமேசுவரன், ஸ்ரீகிரணா எனும் அரசதம்பதியரின் பேரழகு, மரபுரைகளிலும் மிக விரிவாக வருணிக்கப்படுகின்றது. சுமராதகனாவில் சொல்லப்படும் கதை, பிற்காலத்தில் "பஞ்சி வட்டம்" என்ற நாட்டார் கதையாக சயாம் நாடு உட்பட, தென்கிழக்காசியா முழுவதும் புகழ்பெற்றது.
காமேசுவரனை அடுத்து, "ஸ்ரீ மகாராஜ ஸ்ரீ தருமேசுவர மதுசூதனாவதாரநிந்தித சுக்ருத்சிங்க பராக்ரம திக்ஜயோத்துங்கதேவன்" எனப் ப்பட்டாஅபிடேகம் பெற்ற ஜெயாபயன் ஆவான். இவனது அரசமுத்திரையாக ஆளரி காணப்பட்டது. இவன் காலத்திலேயே பாரதத்தின் சாவக வேறுமமான "கேக்கவின் பாரதயுத்தம்" எனும் நூல், 1157இல் "எம்பு சேடா" எனும் புலவரால் இயற்றப்பட்டது. அவர் தமையர் எம்பு பாணுலு, அரிவம்சம், கடோற்கயாசிரயம் ஆகிய நூல்களை இயற்றினார். ஜெயாபயனின் காலம், சாவக இலக்கியத்தின் பொற்காலமாகக் கருதப்படுகின்றது. இந்தோனேசித் தீவுக்கூட்டத்தை வெள்ளையர் ஆளுவர். பின் மஞ்சள் இனமொன்று ஆளும். அதற்குப்பின் இப்பகுதி பழையபடி புகழ்பெறும் எனும் தீர்க்கதரிசனமொன்று அமைந்த "ப்ரேம்பாங் ஜொயோபயோ" எனும் சாவகநூல், இவனைப் புகழ்ந்தே இயற்றப்பட்டிருக்கின்றது.
ஜெயாபயனுக்குப் பின் சருவேசுவரனும் (1160-1170) அவனுக்குப் பின் ஆனைமுகனை அரச முத்திரையாகப் பயன்படுத்திய ஆரியேசுவரனும் (1170-1180) ஆட்சிபுரிந்தனர். அவர்களுக்குப் பின், "ஸ்ரீ மகாராஜ ஸ்ரீ கிரௌஞ்சார்யதீப கந்தபுவனபாலக பராக்ரமநிந்தித திக்ஜயோத்துங்கதேவாநம ஸ்ரீ காண்டிரன்" எனும் பட்டத்தைத் தரித்த காண்டிரன் ஆட்சிபுரிந்தான். இவன் காலத்தில் கேடிரிக்கென்ன்று ஒரு கப்பற்படை இருந்திருக்கின்றது என்பதற்்கு சான்றாக, கடற்படைத் தளபதிகளைக் குறிக்கும் "லெட்சுமணன்", "சேனாபதி சர்வஜலன்" முதலான பெயர்கள் இவன் கல்வெட்டுக்களில் காணப்படுகின்றன. 1190இலிருந்து1200 வரை, சங்கும் இளம்பிறையும் கொண்ட அரச முத்திரையைப் பயன்படுத்திய சிருங்கன் என்பவன் கேடிரியை ஆண்டான். கேடிரியின் கடைசிமன்னனான கர்த்தஜெயன் 1200இலிருந்து 1222 வரை கருடமுகம் கொண்ட முத்திரையுடன் கோலோச்சினன். 122இல் கென் அரோக்கைச் சரனடைந்து, சிங்கசாரி அரசிடம் தோற்று, அடிபணியவேண்டிய நிர்ப்பந்தம் அவனுக்கு ஏற்பட்டது. அத்துடன், கேடிரி அரச்சு மறந்து சிங்கசாரி அரசு சாவகத்தில் மலர்ந்தது.
சில கல்வெட்டுகளின் படி, மயாபாகித்து அரசு வீழ்ச்சியுற்ற 15ஆம் நூற்றாண்டின் இறுதியில், கேடிரியின் தலைநகரான "தகா" சற்று அரசியல் பலம் வாய்க்கப் பெற்றதைக் காணமுடிகின்றது. கர்த்தபூமியை 1478இல் வீழ்த்திய கிரீந்திரவர்த்தனன் தன் அரசிருக்கையாக, தகாவையே பயன்படுத்தினான். எனினும், 1527இல் ்முழு மயாபாகித்தும் தெமாகின் காலடியில் வீழ்ந்ததுடன், மீண்டும் தகா மறந்துபோனது.
பிராந்திய வலிமை
சிறிவிஜய நாட்டின் சமகாலத்தில் இருந்த கேடிரி அரசு, 11ஆம் 12ஆம் நூற்றாண்டுகளில், முக்கிய வணிகமையமாகவும், இந்திய மற்றும் சீன நாடுகளுடன் சிறப்பான உறவைப் பேணியமைக்கும் சான்றுகள் உண்டு. ராஜேந்திர சோழனால் சிறீவிஜயமும் கடாரமும் வீழ்ச்சியுற்ற பின், கேடிரி போன்ற அரசுகள், வாணிபத்தை அன்றி, விவசாயத்திலேயே தங்கியிருக்கும் நிலை உண்டானது. எனினும் கூடிய விரைவிலேயே, கேடிரி மீண்டும் கடலாளும் வல்லமையைப் பெற்றது.
பண்பாடு
தூக்கிலிடப்பட்ட கொள்ளையர் தவிர, ஏனைய குற்றவாளிகளுக்கு, கேடிரி அரசில் தண்டனை எதுவும் இருக்கவில்லை. அவர்கள் தண்டப்பணமாக பொற்காசு செலுத்தினாலே போதுமானது. திருமண ஏற்பாடுகளின் போது, மணமகன் வீட்டாரால், மணமக்கள் வீட்டாருக்கு, ்வரதட்சணை வழங்கப்பட்டது. மருத்துவத்தை நம்புவதை விட, நோய்கள் வரும்போது கேடிரி மக்கள், புத்தரை வழிபடுவதிலேயே கவனம் செலுத்தினர். ஆண்டின் ஐந்தாம் மாதத்தில், மக்கள் ஆற்றில் படகோடி மகிழும் நீர்த்திருவிழா ஒன்றும், பத்தாம் மாதத்தில்மலைவாழ்மக்கள் கூடி எடுக்கும் பெருவிழாவும், கேடிரியின் பெருவ்விழாக்களாக இருந்தது.
வாணிபம்
கேடிரியின் வாணிபம், பெரும்பாலும் விவசாயத்திலேயே தங்கியிருந்தது. விலங்கு வளர்ப்பும், காய்கறி விற்பனையும் கூடக் காணப்பட்ட்டதுடன், ககுரிபன் அரசு காலத்தில் அமைக்கப்பட்ட நீர்ப்பாசன வசதிகள் இவற்றுக்குப் பேருதவி புரிந்தன. பிற்காலத்தில், கேடிரி வர்த்தகம், கடற்றொழில்லும், வாசனைத் திரவிய ஏற்றுமதியிலும் பெருவளர்ச்சி கண்டது.
உசாத்துணைகள்
பகுப்பு:முன்னாள் பேரரசுகள் பகுப்பு:முன்னாள் முடியாட்சிகள் பகுப்பு:இந்துப் பேரரசுகள் பகுப்பு: இந்தோனேசியா பகுப்பு: இந்தோனேசிய வரலாறு பகுப்பு: சாவக வரலாறு
தேனி மாவட்ட ஆட்சியர்கள்
தமிழ்நாடு அரசின் வருவாய்த்துறை அரசு ஆணை எண் 679, நாள்: ஜூலை 25, 1996 மூலம் மதுரை மாவட்டத்திலிருந்து பிரிக்கப்பட்டு தேனியைத் தலைமையிடமாகக் கொண்டு புதிய மாவட்டமாக தேனி மாவட்டம் உருவாக்கப்பட்டது. இந்த மாவட்டம் ஜனவரி 1, 1997 முதல் செயல்படத் துவங்கியது. இந்த தேனி மாவட்டத்தின் ஆட்சியர்கள் பட்டியல் இங்கு தரப்பட்டுள்ளது.
{| class = "wikitable sortable" style="text-align:left;background:Oldlace; border:white;border-bottom 2px solid black;" ! style="background:#C2B280;"|வ.எண். !!style="background:#C2B280;"| மாவட்ட ஆட்சியரின் பெயர் !!style="background:#C2B280;"|பதவிக் காலம் !! style="background:#C2B280;"|குறிப்புகள்
பகுப்பு: தமிழ்நாடு அரசு அதிகாரிகள் பகுப்பு: தேனி மாவட்டம்
ஐதரசன் நீக்கல்வினை
ஐதரசன் நீக்கல்வினை (dehydrogenation) என்பது ஒரு மூலக்கூறில் இருந்து ஐதரசனை நீக்கப் பயன்படும் ஒரு வேதி வினையாகும். இவ்வினை ஐதரசனேற்ற வினைக்கு நேரெதிர் வினையாக உள்ளது. தொழிற்முறை மற்றும் ஆய்வகமுறை ஆகியவிரு முறைகளிலும் ஐதரசன் நீக்கல் வினைகள் மேற்கொள்ளப்படுகின்றன. நிறைவுற்ற கொழுப்புகளை நிறைவுறாக் கொழுப்புகளாக மாற்றுவதற்கு ஐதரசன் நீக்கல் வினை பயன்படுகிறது. ஐதரசன் நீக்கல் வினையைத் வினையூக்கிகளைப் போலத் தூண்டும் நொதிகள் ஐதரசனேசுகள் எனப்படுகின்றன. சிடைரின் உற்பத்திக்கு உதவும் நுண் வேதிப்பொருட்கள், கொழுப்பு வேதிப்பொருட்கள், பெட்ரோலிய வேதிப்பொருட்கள் மற்றும் அழுக்குநீக்கி தொழிற்சாலைகளில் ஐதரசன் நீக்கல் வினை விரிவாகப் பயன்படுகிறது.
ஐதரசன் நீக்கல்வினை வகைகள்
கரிமச்சேர்மங்களில் பல்வேறு வகையான ஐதரசன் நீக்கல் வினை செயல் முறைகள் விவரிக்கப்படுகின்றன.
உதாரணங்கள்
ஐதரசன் நீக்கல் வினைக்கான உதாரணங்களில் ஒன்றாக எத்தில்பென்சீனில் இருந்து சிடைரின் உற்பத்தி செய்யும் தொழிற்முறை தயாரிப்பைக் கூறலாம். இம்முறையில் ஐதரசன் நீக்கல் வினையூக்கியாக இரும்பு (III) ஆக்சைடு பயன்படுகிறது. பொட்டாசியம் ஆக்சைடு அல்லது பொட்டாசியம் கார்பனேட்டும் பலவாறு பரிந்துரைக்கப்படுகின்றன.
மெத்தனாலில் இருந்து தொழில் முறையில் பார்மால்டிகைடு தயாரிக்கும் முறையும் ஒரு ஐதரசன் நீக்கல் வினையாகக் கருதப்படுகிறது. இங்கு ஆக்சிசன் ஏற்பியாக பயன்படுகிறது. இவ்வினைக்கு வெள்ளி உலோகம் அல்லது இரும்பு மற்றும் மாலிப்டினக் கலவை அல்லது வனேடியம் ஆக்சைடுகள் பொதுவான வினையூக்கிகள் ஆகும். பொதுவாகப் பயனாகும் பார்மாக்சு வினையில் மெத்தனால் மற்றும் ஆக்சிசன் 250 – 400 பாகை வெப்பநிலையில் வினைபுரிந்து பார்மால்டிகைடு உருவாகிறது:. இவ்வினைக்கான சமன்பாடு
ஆப்கானிஸ்தானின் கலாசாரம்
ஆப்கானிஸ்தானின் கலாச்சாரம் (culture of Afghanistan)மூன்று ஆயிரம் ஆண்டுகளுக்கும் மேலாக நீடித்த கலாச்சாரமாகும். கிமு 500 இல் அக்காமனிசியப் பேரரசின் காலத்தில் சாதனை படைத்தது. ஆப்கானிஸ்தான் நாட்டின் அதிகாரப்பூர்வ மொழிகளான தாரி மற்றும் பஷ்தூவில் "ஆப்கானியர்களின் நிலம்" அல்லது ''"ஆப்கானியர்களின் இடம்" என்று மொழி பெயர்க்கப்பட்டுள்ளது. இது பெரும்பாலும் ஒரு பழங்குடி சமூகமாகும், இது நாட்டின் பல்வேறு பகுதிகளுக்கு அதன் சொந்த துணை கலாச்சாரத்தைக் கொண்டுள்ளது. கிட்டத்தட்ட அனைத்து ஆப்கானியர்கள் பின்பற்றும் இஸ்லாமிய மரபுகள், அதே விடுமுறை கொண்டாட்டங்கள், அதே ஆப்கான் உடைகள், எடுத்துக்கொள்ளும் உணவு, கேட்கப்படும் இசை மற்றும் பன்மொழிப் புலமை போன்றவை ஒரு குறிப்பிட்ட அளவிற்கு உள்ளன.
தெற்கு மற்றும் கிழக்கு பிராந்தியத்திலும், வரலாற்று ரீதியாக ஆப்கானிஸ்தானின் பகுதியாக இருந்த மேற்கு பாகிஸ்தானிலும், பஷ்துன்வலியைப் பின்பற்றுவதன் மூலம் பஷ்டூன் கலாச்சாரத்தின் படி பஷ்தூன் மக்கள் வாழ்கின்றனர் (அதாவது "பஷ்டூன்களின் வழி"யைப் பின்பற்றுபவர்கள்). ஆப்கானிஸ்தானின் மேற்கு, வடக்கு மற்றும் மத்திய பகுதிகள் அண்டை நாடுகளான நடு ஆசியா மற்றும் ஈரானின் கலாச்சாரங்களால் பாதிக்கப்படுகின்றன. சில பஷ்தூன் அல்லாதவர்கள் பஷ்டூன்களுடன் அருகிலேயே வசிக்கிறார்கள். இவர்கள் பஷ்துன்வலி எனப்படுகின்ற செயலாக்கத்தில் ஏற்றுக்கொள்ளப்படுகின்றனர். இந்த முறை "பஷ்துனையாக்கம்" (அல்லது ஆப்கானியாக்கம்) எனப்படுகிறது. மற்றும், சில பஷ்டூன்களுடன் சேர்ந்து இங்குள்ள பலர் தாரி-பர்ஸியன் மொழியை பேசக் கற்றுக் கொள்கின்றனர்.
கலை மற்றும் இசை
ஆப்கானிஸ்தானின் நிலங்கள் கலைக்கு நீண்ட வரலாற்றைக் கொண்டுள்ளன, உலகின் பழமையான பயன்பாடுகளில் ஒன்றான குகைச் சுவரோவியங்களில் காணப்படும் நெய்யோவியம். இங்கு காணப்படுகிறது. ஆப்கானிஸ்தான் மற்றும் கிழக்கு பாக்கிஸ்தானின் குறிப்பிடத்தக்க ஓவியக்கலை பாணியான  காந்தார கலையிலிருந்து  கிரேக்க-ரோமன் கலை மற்றும் புத்த கலை ஒன்று  மற்றும் ஏழாம்  நூற்றாண்டுகளுக்கு  இடையே தோன்றியது. பிற்காலங்களில் பாரசீக மினியேச்சர் பாணியின் பயன்பாடு அதிகரித்தது, ஹெறாத் நகரத்தின் கமால் உத்-டான் பெஹ்சாத் என்பவர் திமுரிட் மற்றும் ஆரம்பகால சஃபாவிட் காலங்களின் மிகவும் குறிப்பிடத்தக்க மினியேச்சர் கலைஞர்களில் ஒருவராக இருந்தார். 1900 களில் இருந்து, தேசம் மேற்கத்திய நுட்பங்களை கலையில் பயன்படுத்தத் தொடங்கியது. அப்துல் கஃபூர் ப்ரெஷ்னா 20 ஆம் நூற்றாண்டில் காபூலில் இருந்து வந்த ஒரு பிரபல ஆப்கானிய ஓவியர் மற்றும் ஓவியக் கலைஞர் ஆவார்.
ஆப்கானிஸ்தானின் கலை முதலில் ஆண்களால் மட்டுமே செய்யப்பட்டது, ஆனால் சமீபத்தில் பெண்கள் காபூல் பல்கலைக்கழகத்தில் கலை நிகழ்ச்சிகளில் பங்களிக்கிறார்கள். கலை பெரும்பாலும் ஆப்கானிஸ்தானின் தேசிய அருங்காட்சியகம், ஆப்கானிஸ்தானின் தேசிய தொகுப்பு மற்றும் காபூலில் உள்ள ஆப்கானிஸ்தானின் தேசிய ஆவணக்காப்பகம் ஆகியவற்றை மையமாகக் கொண்டுள்ளது. நாட்டில் ஏராளமான கலைப் பள்ளிகள் உள்ளன. காபூலில் உள்ள தற்கால கலை ஆப்கானிஸ்தான் மையம் (சி.சி.ஏ.ஏ) இளைஞர்களுக்கு சமகால ஓவியங்களைக் கற்க வழி வகுக்கிறது.
பாரம்பரியமாக, பெண்கள் மட்டுமே நாடக நடிப்பில் ஈடுபட்டுள்ளனர். சமீபத்தில், நாடக கலைகளில், பெண்கள் மைய அரங்கில் பங்கெடுக்கத் தொடங்கியுள்ளனர்.
நாட்டில் அறியப்பட்ட பிற கலை வடிவங்கள் இசை, கவிதை மற்றும் பல ஆப்கானிஸ்தான் விளையாட்டுகள் ஆகும். .இங்கு, தரைவிரிப்புகளை உருவாக்கும் கலை பல நூற்றாண்டுகளாக முக்கியமானதாக உள்ளது. ஆப்கானிஸ்தான் அழகான ஓரியண்டல் விரிப்புகளை தயாரிப்பதில் பெயர் பெற்றது. ஆப்கான் கம்பளத்திற்கு ஆப்கானிஸ்தானில் தனித்துவமான சில அச்சிட்டுகள் உள்ளன.
கட்டிடக்கலை
இப்பகுதி உலகின் கட்டிடக்கலைக்கு பெரும் பங்களிப்புகளைச் செய்துள்ளது. உலக பாரம்பரிய தளங்களான தலிபான்களால் அழிக்கப்பட்ட புகழ்பெற்ற புத்தர்களின் இல்லமான ஜாம் மினாரெட்டையும், பமியன் பள்ளத்தாக்கையும் அறிவிப்பதன் மூலம் ஆப்கானிஸ்தானின் பங்கை யுனெஸ்கோ ஒப்புக் கொண்டுள்ளது.
வெளி இணைப்புகள்
பகுப்பு:ஆப்கானித்தான் பண்பாடு
பூட்டானில் சுற்றுலா
பூட்டான் வெளிநாட்டவர்களுக்கு திறந்திருந்தாலும், பூட்டானின் தனித்துவமான மற்றும் கிட்டத்தட்ட கெட்டுப்போகாத நிலப்பரப்பு மற்றும் கலாச்சாரத்தில் சுற்றுலாப் பயணிகள் ஏற்படுத்தக்கூடிய சுற்றுச்சூழல் பாதிப்பு குறித்து பூட்டானிய அரசாங்கம் நன்கு அறிந்திருக்கிறது. அதன்படி, அவர்கள் ஆரம்பத்தில் இருந்தே சுற்றுலா நடவடிக்கைகளின் அளவைக் கட்டுப்படுத்தி, உயர்தர சுற்றுலாவை விரும்புகிறார்கள்.
சுற்றுலா கழகம்
1991 வரை, பூட்டான் சுற்றுலாக் கழகம் ஒரு அரை தன்னாட்சி மற்றும் சுய நிதி அமைப்பு, அரசாங்கத்தின் சுற்றுலா கொள்கையை செயல்படுத்துகிறது. இருப்பினும், பூட்டானிய அரசாங்கம் 1991 அக்டோபரில் இதனை தனியார்மயமாக்கியது, இது தனியார் துறை முதலீடு மற்றும் செயல்பாட்டுக்கு உதவியது. இதன் விளைவாக, 2018 நிலவரப்படி  75 க்கும் மேற்பட்ட உரிமம் பெற்ற சுற்றுலா நிறுவனங்கள் நாட்டில் இயங்குகின்றன. அனைத்து சுற்றுலாப் பயணிகளும் (குழு அல்லது தனிநபர்) திட்டமிட்ட, முன்பணம் செலுத்துதல், வழிகாட்டப்பட்ட தொகுப்பு-சுற்றுப்பயணம் அல்லது வடிவமைக்கப்பட்ட பயணத் திட்டத்தில் பயணிக்க வேண்டும்.
பூட்டானுக்கு வருபவர்கள் பூட்டானிய தூதரகம் அல்லது தூதரகம் மூலம் விசாக்களைப் பெறுகிறார்கள். பெரும்பாலான வெளிநாட்டவர்கள் ராச்சியத்தில் சுதந்திரமாக பயணிக்க முடியாது. அதிகாரப்பூர்வமாக அங்கீகரிக்கப்பட்ட சுற்றுலா ஏற்பாட்டாளர்கள் மூலமாகவோ அல்லது நேரடியாகவோ அல்லது வெளிநாட்டு முகவர் மூலமாகவோ ஏற்பாடுகள் செய்யப்பட வேண்டும்.
முக்கிய இடங்கள்
சுற்றுலாத்துக்கான மிக முக்கியமான மையங்கள் பூட்டானின் தலைநகரான திம்புவிலும், இந்தியாவிற்கு அருகிலுள்ள மேற்கு நகரமான பரோவிலும் உள்ளன. பரோ பள்ளத்தாக்கைக் கண்டும் காணாத ஒரு குன்றின் பக்க மடம் (ஆங்கிலத்தில் "புலி கூடு" என்று அழைக்கப்படுகிறது) தக்த்சாங் நாட்டின் ஈர்ப்புகளில் ஒன்றாகும். இந்த கோயில் பௌத்தர்களுக்கு நம்பமுடியாத புனிதமானது
கோயிலுக்குள் அமைந்திருக்கும் ஒரு குகை, அதில் புத்தமதத்தை பூட்டானுக்கு கொண்டு வந்த பெளத்த தெய்வம் பெளத்தத்தை பரப்புவதற்காக இந்த பள்ளத்தாக்கில் வசித்த பேய்களுடன் சண்டையிட்டபோது 90 நாட்கள் தியானித்தார். இந்த கோயில் ஆயிரம் ஆண்டுகளுக்கும் மேலாக நின்று கொண்டிருக்கிறது, ஆனால் இரண்டு தீ விபத்துக்கள் ஏற்பட்டுள்ளன, அந்த சேதம் சரிசெய்யப்பட்டுள்ளது. துரூக் ஏர் பூட்டானில் உள்ள ஒரே விமான சேவையாகும்., இருப்பினும் 2012 முதல் பூட்டான் ஏர்லைன் நாட்டிற்கு சேவை செய்கிறது. <sup class="noprint Inline-Template" data-ve-ignore="true" style="white-space:nowrap;">[ <span title="The material near this tag failed verification of its source citation(s). (October 2018)">சரிபார்ப்பு தோல்வியுற்றது  ]
நாடு வாரியாக வருகை
குறுகிய கால அடிப்படையில் பூட்டானுக்கு வந்த பெரும்பாலான பார்வையாளர்கள் பின்வரும் தேசிய நாடுகளைச் சேர்ந்தவர்கள்:  2017 ஆம் ஆண்டில், நாடு அதன் மிக உயர்ந்த சுற்றுலா வருகையை 250,000 க்கும் அதிகமான மக்களைக் கண்டது. ஆசியா-பசிபிக் சந்தையால் இந்தியா, தாய்லாந்து, வியட்நாம், பிலிப்பைன்ஸ், ஆஸ்திரேலியா, ஜப்பான், சீனா, சிங்கப்பூர், வங்காள தேசம், மலேசியா, மாலத்தீவு மற்றும் தென் கொரியாவிலிருந்து இந்த வளர்ச்சி அதிகரித்தது. மேற்கத்தியச் சுற்றுலாப் பயணிகளும் அதிகரித்தனர், குறிப்பாக அமெரிக்கா, இங்கிலாந்து, ஜெர்மனி மற்றும் பிரான்ஸ் போன்ற நாடுகள். சீனாவிலிருந்து வந்த பெரும்பான்மையான 'சுற்றுலாப் பயணிகள்' 'திபெத்திய அகதிகள்' என்றும் வகைப்படுத்தப்பட்டனர்.
பூட்டானின் யுனெஸ்கோ தற்காலிக பட்டியல்
2012 ஆம் ஆண்டில், பூட்டான் அதன் தற்காலிக தளங்களை யுனெஸ்கோ உலக பாரம்பரிய மையத்தில் முறையாக பட்டியலிட்டது. எதிர்காலத்தில் சேர்ப்பதற்காக பூட்டான் தனது தளங்களை நிறுவனத்திற்கு பட்டியலிட்டது இதுவே முதல் முறையாகும். எட்டு தளங்கள் பட்டியலிடப்பட்டுள்ளன, அவை நாடு முழுவதும் பல்வேறு சொத்துக்களில் அமைந்துள்ளன.
குறிப்புகள்
பகுப்பு:பூட்டான்
வீணா (நடிகை)
வீணா (Veena) (1926 சூலை 4 - 2004 நவம்பர் 14) வீணா குமாரி என்றும் அழைக்கப்படும் இவர், ஒரு இந்திய நடிகையாவார். இவரது உண்மையான பெயர் தாஜூர் சுல்தானா என்பதாகும். இவர், தனது 41 ஆண்டுகள் (1942-1983) தொழில் வாழ்க்கையில் 70க்கும் மேற்பட்ட திரைப்படங்களில் நடித்துள்ளார்.
ஆரம்பகால வாழ்க்கை மற்றும் பின்னணி
தாஜூர் சுல்தானாவாக 1926 சூலை 4 அன்று பிரித்தானிய இந்தியாவின் (தற்போது பாக்கித்தான்) பலூசிஸ்தான் மாகாணத்தின் குவெட்டாவில் பிறந்தார். ஒரு கட்டத்தில், இவரது குடும்பம் லாகூருக்கு மாறியது. இவர் லாகூரின் சுனா மண்டியைச் சேர்ந்தவர். இவர் நடிகர் அல் நசீர் என்பவரை 1947இல் திருமணம் செய்து கொண்டார். இவர்களுக்கு இரண்டு குழந்தைகள் இருந்தனர்.
தொழில்
இந்தியப் பிரிப்புக்கு முந்தைய படங்களில் கதாநாயகி வேடங்களில் நடிக்கத் தொடங்கினார். கரிப், காவந்தி (1942) ஆகிய படங்களில் தனது பதினாறு வயதில் அறிமுகமானார். கரிப் உருது மொழியிலும், காவந்தி பஞ்சாபியிலும் தயாரிக்கப்பட்டு மெஹபூப் கான் என்பவர் இயக்கியிருந்தார். கரிப், படத்தில் இவர் லதா என்ற கதாப்பாத்திரத்தில் நடித்தார். காவந்தி படத்தில் நாயகனாக நடித்த ஷியாம் என்பவருக்கு கதாநாயகியாக நடித்தார். இந்தியப் பிரிப்புக்கு முந்தைய இந்தி மற்றும் உருது படங்களில் நடித்ததற்காக இவர் பிரபலமானார். திரைப்படங்களில் இவரது ஆரம்ப ஆண்டுகள் நஜ்மா (1943), பூல் (1945) மற்றும் ஹுமாயூன் (1945) போன்ற படங்களுடன் இருந்தன. இந்தியப் பிரிவினைக்கு முன்னர் இவரது கடைசி படம் ராஜ்புதானி (1946), இதில் இவர் ஒரு துணை வேடத்தில் நடித்தார். பிரிவினைக்குப் பிறகு இவர் இந்தியாவில் இருக்க முடிவு செய்தார். மேலும் 1940கள், 1950கள், 1960கள், 1970கள், 1980களின் முற்பகுதி வரை இவர் நடித்தார். ஹலகு (1956), சல்தி கா நாம் காடி (1958), காகாஸ் கே பூல் (1959), தாஜ்மஹால் (1963) (இதற்காக சிறந்த துணை நடிகைக்கான பிலிம்பேர் விருதைப் பெற்றார்), டோ ரஸ்தே (1969), பக்கீசா (1972). ரசியா சுல்தான் (இதில் இவர் பேரரசி ஷா துர்கானாக நடித்தார்) (1983) போன்ற வெளியீட்டிற்குப் பிறகு 1983 ஆம் ஆண்டில் இவர் ஓய்வு பெற்றார்.
இறப்பு
திரையுலகிலிருந்து 21 வருட ஓய்வுக்குப் பிறகு 2004ஆம் ஆண்டில் மும்பையில் தனது 78 வயதில் இறந்தார்.
வெளி இணைப்புகள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:2004 இறப்புகள் பகுப்பு:1926 பிறப்புகள்
தஞ்சாவூர் ஆனந்தவல்லியம்மன் கோயில்
தஞ்சாவூர் ஆனந்தவல்லியம்மன் கோயில் தமிழ்நாட்டில் தஞ்சாவூர் மாவட்டம், தஞ்சாவூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் ஒன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
பூசைகள்
இக்கோயிலில் காரணாகம முறைப்படி நான்கு காலப் பூசைகள் நடக்கின்றன. சித்திரை மாதம் பிரமோற்சவம் முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராஜாமகள் (2023 திரைப்படம்)
ராஜாமகள்  (Raja magal) 2023 ஆம் ஆண்டு வெளிவந்த இந்தியத் தமிழ் நாடகத் திரைப்படமாகும். ஹென்றி. ஐ இயக்கத்தில் ஆடுகளம் முருகதாஸ், வெலினா, பேபி பிரதிக்சா, பகவதி பெருமாள் ஆகியோர் நடித்திருந்தனர். இத்திரைப்படம் 2023 மார்ச்சு 17 அன்று வெளியிடப்பட்டது.
தயாரிப்பு
ஆரம்பத்தில் துணை வேடங்களில் நடித்த நடிகர் ஆடுகளம் முருகதாசுக்கு இப்படம் முதல் முக்கியக் கதாபாத்திரமாக அமைந்தது. அகிலன் (2012) திரைப்படத்திற்குப் பின்னர், ஹென்றி இரண்டாவதாக இப்படத்தை இயக்கியிருந்தார்.
வரவேற்பு
இப்படம் தமிழ்நாடு முழுவதும் 2023 மார்ச்சு 17 அன்று  வெளியிடப்பட்டது. தி ஹிந்துஸ்தான் டைம்ஸின்  ஒரு விமர்சகர், குழந்தை நடிகையின் நடிப்பைப் பாராட்டி திரைப்படத்திற்கு நேர்மறையான விமர்சனத்தை அளித்தார். தினத்தந்தி யில் இருந்து ஒரு விமர்சகர் படத்திற்கு கலவையான விமர்சனத்தை அளித்து, படத்தில் பல காட்சிகள் "தொடர் போல்" இருப்பதாகக் குறிப்பிட்டார். தினபூமி மற்றும் வீரகேசரியின் விமர்சகர்களிடமிருந்து கலவையான விமர்சனங்கள் இப்படத்திற்கு வழங்கப்பட்டன.
மேற்கோள்கள்
பகுப்பு:2023 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஜோ ஹியுன்ஜே
ஜோ ஹியுன்ஜே (Jo Hyun-jae) (பிறப்பு: மே 9, 1980) ஒரு தென் கொரியா நாட்டு நடிகர் ஆவார். இவர் 1998ஆம் ஆண்டு முதல் லவ் லெட்டர், ஒன்லி யூ, 49 டேஸ்   யோங்-பல், போன்ற தொலைக்காட்சி தொடர்களில் நடித்ததன் மூலம் புகழ் நடிகர் ஆனார்.
வெளி இணைப்புகள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய விளம்பர நடிகர்கள்
சர்மிளா பட்டாச்சார்யா
சர்மிளா பட்டாச்சார்யா (Sharmila Bhattacharya) ( நைஜீரியாவின் லாகோஸில் பிறந்து இந்தியாவில் வளர்ந்தவர் ) விண்வெளி உயிரிய மின்னணுவியலின் தலைமை விஞ்ஞானி மற்றும் நாசா ஏமெஸ் ஆராய்ச்சி மையத்தில் உயிரிய மாதிரி செயல்திறன் மற்றும் நடத்தை ஆய்வகத்தின் தலைவர் ஆவார். இவர் வணிகம், அறிவியல் மற்றும் போக்குவரத்துக்கான அமெரிக்க செனட் குழுவின் பாட நிபுணர் மற்றும் நாசா எய்ம்ஸ் ஆராய்ச்சி மையத்தின் விண்வெளி உயிரியல் பிரிவின் உயிரிய மாதிரி செயல்திறன் ஆய்வகத்தின் முதன்மை ஆய்வாளரும் ஆவார். விண்வெளி நிலைய உயிரியல் ஆராய்ச்சித் திட்டம் சர்வதேச விண்வெளி நிலையத்தில் பல்வேறு ஆராய்ச்சி உயிரினங்களுக்கான நீண்ட கால சோதனைகளுக்கு இடமளிக்கும் வகையில் வாழ்விடங்களை உருவாக்கி வருகிறது. மனித நோய்களைப் படிப்பதற்கும் விண்வெளி கதிர்வீச்சின் விளைவுகளைப் படிப்பதற்கும் பழ ஈக்களை விண்வெளிக்கு அனுப்பும் திட்டத்தின் ஒரு பகுதியாக இவர் இருந்தார். இவை இரண்டும் விண்வெளி ஆய்வாளர்களுக்கு உதவும். எம்விபி-ஃப்ளை -01 சோதனை, 2018, நாசா விதிவிலக்கான அறிவியல் சாதனைப் பதக்கம், 2018 வெற்றிகரமான ஏம்ஸ் ஹானர் விருது முதலியவற்றைப் பெற்றார். மனித மரபணு பாதிப்புகளில் 75 சதவீதம் பழ ஈக்களில் உள்ளதைப் போன்றது. எனவே, பழ ஈக்களில் இடத்தின் தாக்கத்தைப் படிப்பது மனித நோய்களைப் படிக்க உதவுகிறது.
ஆரம்பகால வாழ்க்கை மற்றும் கல்வி
சர்மிளா பட்டாச்சார்யா லாகோஸ், நைஜீரியாவில் பிறந்து கொல்கத்தாவில் வளர்ந்தார். இவர் பார்க் தெருவில் வாழ்ந்தார். இவரது தந்தை சுக்தேப் பட்டாச்சார்யா, இந்தியன் ஏர்லைன்ஸ் விமானியாக இருந்தார்.
சர்மிளா பட்டாச்சார்யா தனது பள்ளிப்படிப்பை லா மார்டினியர் கேர்ள்ஸ் மற்றும் லோரெட்டோ ஹவுஸில் படித்தார். கொல்கத்தாவின் மாநிலக் கல்லூரியில் மனித உடலியல் துறையில் இளங்கலைப் பட்டம் பெற்ற பிறகு வெல்லெஸ்லி கல்லூரியிலிருந்து உயிரியல் வேதியியல், பிரின்ஸ்டன் பல்கலைக்கழகத்தில் உயிர்வேதியியல் ஆய்வகத்தில் இளங்கலை ஆராய்ச்சி உதவியாளராக தனது வாழ்க்கையைத் தொடங்கினார். அதன் பிறகு இவர் முதுகலைப் பட்டம் மற்றும் முனைவர் பட்டங்களைப் பெற்றார். முனைவர் பட்ட ஆராய்ச்சியின் போது மூலக்கூறு உயிரியலில் தனது ஆராய்ச்சிக்காக பிரின்ஸ்டன் பல்கலைக்கழகத்தில், சக்கரோமைசஸ் செரிவிசியாவில் ராஸ் ஆன்கோஜீனுக்கான சமிக்ஞை கடத்தும் பாதையைப் படித்தார். பின்னர் இவர் நரம்பியல் உயிரியலில் ஸ்டான்போர்ட் பல்கலைக்கழகத்தில் தனது முனைவர் பட்டத்திற்கு பிந்தைய ஆய்வை மேற்கொண்டார்.
தொழில் வாழ்க்கை
ஸ்டான்போர்டில் தனது ஆராய்ச்சியை முடித்த உடனேயே, நாசா ஏம்ஸ் ஆராய்ச்சி மையத்தில் பணியாற்ற லாக்ஹீட் மார்ட்டினால் இவருக்கு வேலை வழங்கப்பட்டது. ஜூலை 4, 2006 அன்று எஸ்டிஎஸ்-121 இல் பறந்த விண்வெளி விண்கல விமான சோதனை, பூஞ்சை நோய்க்கிருமி உருவாக்கம், மற்றும் விண்வெளியில் புரவல நோய் எதிர்ப்பு சக்தி (FIT) போன்ற ஆராய்ச்சிகளில் ஈடுபட்டார்.
சர்மிளா 1998 இல் கலிபோர்னியா பல்கலைக்கழகத்தில் நரம்பியல் உயிரியல் விரிவுரையாளராகவும் இருந்தார், சாண்டா குரூஸ். நாசா ஏம்ஸ் ஆராய்ச்சி மையத்தின் பல திட்டங்களில் முன்னணி விஞ்ஞானியாக இருந்தார்.
மேற்கோள்கள்
பகுப்பு:இந்தியப் பெண் வேதியியலாளர்கள் பகுப்பு:இந்திய உயிர்வேதியியலாளர்கள் பகுப்பு:வாழும் நபர்கள் பகுப்பு:1964 பிறப்புகள் பகுப்பு:பிரின்ஸ்டன் பல்கலைக்கழக முன்னாள் மாணவர்கள் பகுப்பு:அமெரிக்க இந்துக்கள்
அண்ணாகிராமம் ஊராட்சி ஒன்றியம்
அண்ணாகிராமம் ஊராட்சி ஒன்றியம், தமிழ்நாட்டின் கடலூர் மாவட்டத்தில் உள்ள 14  ஊராட்சி ஒன்றியங்களில் ஒன்றாகும். அண்ணாகிராமம் ஊராட்சி ஒன்றியம் 42 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் அண்ணாகிராமத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, அண்ணாகிராமம் ஊராட்சி ஒன்றியத்தின் மொத்த மக்கள் தொகை 1,29,400 ஆகும். அதில் பட்டியல் சாதி மக்களின் தொகை 45,649 ஆக உள்ளது. பட்டியல் பழங்குடி மக்களின் தொகை 581 ஆக உள்ளது.
ஊராட்சி மன்றங்கள்
அண்ணாகிராமம் ஊராட்சி ஒன்றியத்தில் உள்ள ஊராட்சி மன்றங்களின் விவரம்;
சுவடிப்பாதுகாப்பு வரலாறு (நூல்)
அமைப்பு
இந்நூலில் எழுத்து மற்றும் எழுதுபொருட்களின் தோற்றமும் வளர்ச்சியும், சுவடிகளின் அழிவிற்கான காரணங்கள், சுவடிப் பாதுகாப்பு முறைகள், பண்டைய சுவடி நூலகங்களும் பாதுகாப்புணர்வும், இன்றைய சுவடி நூலகங்களும் சுவடிப் பாதுகாப்பு என்ற தலைப்புகளில் சுவடிகளைப் பற்றிய அறிமுகமும் முக்கியத்துவமும் குறித்து எடுத்துரைக்கப்பட்டுள்ளது.
உசாத்துணை
'சுவடிப்பாதுகாப்பு வரலாறு', நூல், (2012; கோவிலூர் மடாலயம், கோவிலூர் 630 307, காரைக்குடி அருகில்)
மேற்கோள்கள்
<References/>
பகுப்பு:2012 தமிழ் நூல்கள் பகுப்பு:சுவடியியல் பகுப்பு:இந்தியத் தமிழ் நூல்கள் பகுப்பு:சுவடியியல் தமிழ் நூல்கள்
ஜோவாவோ மாக்யூயோ
கல்வியும் தொழிலும்
ஜோவாவோ மாக்யூயோ இலிசுபன் பல்கலைக்கழகத்தில் இயற்பியல் பயின்றார். கேம்பிரிட்ஜ் பல்கலைக்கழகத்தில் பட்டப்படிப்பும் முனைவர் பட்டமும் பெற்றார். கேம்பிரிட்ஜ் செயின்ட் ஜான்சு கல்லூரியில் அவருக்கு ஆராய்ச்சி உதவித்தொகை வழங்கப்பட்டது. பிரின்சுடன், கேம்பிரிட்ஜ் பல்கலைக்கழகங்களில் ஆசிரிய உறுப்பினராக இருந்த அவர், தற்போது இலண்டன் இம்பீரியல் கல்லூரியில் பேராசிரியராக உள்ளார் , அங்கு  இவர் பொது சார்பியல்,  பட்ட, மேற்பட்ட மாணவருக்குப் பொது சார்பியலைக் கற்பிக்கிறார்.
1998 ஆம் ஆண்டில் மாக்யூயோ ஆந்திரியாசு ஆல்பிரெக்ட்டுடன் இணைந்து ஒளியின் வேறுபடும் வேகத்தை ஆய்வு செய்தார் (VSL) இது தொடக்க கால அண்ட ஒளியின் வேகம் 3 1030 கிமீ / நொடி வரை இருந்தது என்று முன்மொழிகிறது. இது அடிவானச் சிக்கலை விளக்குவதோடு (விரிவடைந்து வரும் அண்டத்தின்  நெடுந்தொலைவுப் பகுதிகளின்  பண்புகளை ஒன்றிணைக்கவும்  ஒருமைப்படுத்தவும் நேரம் இருந்திருக்கும் என்பதால்) மேலும்  அண்ட  உப்புதலின் முதன்மைக் கோட்பாட்டிற்கு மாற்றாகவும்  அமைகிறது.